രാവിലെ 10.30 മുതല് 11.30 വരെ കേന്ദ്ര നയങ്ങള്ക്കെതിരെ ജനകീയ പ്രതിഷേധം ഇന്ന് തൃശൂര് കേന്ദ്ര ബിജെപി സര്ക്കാരിന്റെ ജനവിരുദ്ധ നയങ്ങള്ക്കെതിരെ കേന്ദ്ര ഗവ. ഓഫീസുകള്ക്ക് മുന്നില് വ്യാഴാഴ്ച സിപിഐ എമ്മിന്റെ നേതൃത്വത്തില് ജനകീയ പ്രതിഷേധം സംഘടിപ്പിക്കും. പകല് 10.30 മുതല് 11.30 വരെയാണ് പ്രതിഷേധം. കേന്ദ്രസര്ക്കാരിന്റെ കര്ഷക വിരുദ്ധ കാര്ഷിക നിയമങ്ങള് പിന്വലിക്കുക, പൊതുമേഖലാ സ്ഥാപനങ്ങള് പൊതുമേഖലയില്ത്തന്നെ നിലനിര്ത്തുക, ജനകീയ പ്രശ്നങ്ങള് അവതരിപ്പിക്കാന് അനുവദിക്കാതെ പാര്ലമെന്റിനെ നിശ്ശബ്ദമാക്കുന്ന ഏകാധിപത്യ സമീപനം അവസാനിപ്പിക്കുക, ഫെഡറലിസത്തിനെതിരായ അതിക്രമങ്ങള് ഇല്ലായ്മ ചെയ്യുക, പെട്രോളിയം ഉല്പ്പന്നങ്ങളുടെ വില വര്ധിപ്പിക്കാതിരിക്കുക, തൊഴിലില്ലായ്മക്കും വിലക്കയറ്റത്തിനുമെതിരെ നടപടി സ്വീകരിക്കുക എന്നീ ആവശ്യങ്ങളുന്നയിച്ചാണ് ജനകീയ പ്രതിഷേധം. തൃശൂര് ഏജീസ് ഓഫീസിന് മുന്നില് ജില്ലാ സെക്രട്ടറി എം എം വര്ഗീസും കൊരട്ടിക്കര പോസ്റ്റോഫീസിന് മുന്നില് സംസ്ഥാന കമ്മിറ്റിയംഗം എ സി മൊയ്തീന് എംഎല്എയും ഒല്ലൂര് പോസ്റ്റോഫീസിന് മുന്നില് സംസ്ഥാന കമ്മിറ്റിയംഗം എം കെ കണ്ണനും ഉദ്ഘാടനം ചെയ്യും. പാര്ടി പ്രവര്ത്തകരും ബഹുജനങ്ങളും കോവിഡ് മാനദണ്ഡങ്ങള് പാലിച്ച് ജനകീയ പ്രതിഷേധത്തില് പങ്കാളികളാകണമെന്ന് ജില്ലാ സെക്രട്ടറി എം എം വര്ഗീസ് അഭ്യര്ഥിച്ചു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് കേന്ദ്ര നയങ്ങള്ക്കെതിരെ ജനകീയ പ്രതിഷേധം ഇന്ന് വാക്സിനെടുക്കാം, ജീവന് രക്ഷിക്കാം നഗരസഭകളില് മാലിന്യ സംസ്കരണ പദ്ധതി: മന്ത്രി എം വി ഗോവിന്ദന്